**1N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IX. volebné obdobie

**N á v r h**

skupiny poslancov Národnej rady Slovenskej republiky

n a p r i j a t i e

uznesenia Národnej rady Slovenskej republiky

**k poplatkom v zdravotníctve a nedostupnosti ambulantnej zdravotnej starostlivosti**

P r e d k l a d a j ú : Návrh na uznesenie:

Marek KRAJČÍ v. r. 1. Návrh uznesenia Národnej rady

Lukáš BUŽO v. r. Slovenskej republiky

Gábor GRENDEL v. r. 2. Odôvodnenie

Július JAKAB v. r.

Roman MIKULEC v. r.

Peter POLLÁK v. r.

Jozef PROČKO v. r.

Anežka ŠKOPOVÁ v. r.

Richard VAŠEČKA v. r.

.

Bratislava marec 2025

**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IX. volebné obdobie

Návrh

**UZNESENIE**

**NÁRODNEJ RADY SLOVENSKEJ REPUBLIKY**

**z ... 2025,**

**k poplatkom v zdravotníctve a nedostupnosti ambulantnej zdravotnej starostlivosti**

**Národná rada Slovenskej republiky:**

1. **konštatuje,**

1. že predpokladom pre účinnú a úspešnú liečbu, ktorá prispeje k záchrane pacienta, k jeho uzdraveniu alebo skvalitneniu jeho ďalšieho života je poskytnutie diagnostiky a zdravotnej starostlivosti v čo najkratšom čase;
2. že podľa zákona č. 577/2004 Z. z. je zakázané vyberať poplatky za výkony, ktoré sú poskytovateľom zdravotnej starostlivosti plne hradené zdravotnou poisťovňou a zároveň, že objednanie pacienta na vyšetrenie je súčasťou zdravotného výkonu, ktorý je poskytovateľom plne uhrádzaný zdravotnou poisťovňou;
3. že napriek zákazu časť poskytovateľov ambulantnej zdravotnej starostlivosti vyberá rôzne druhy poplatkov, ktoré vytvárajú bariéru a tým sa pre mnohých pacientov stáva zdravotná starostlivosť nedostupnou.

**B. žiada ministra zdravotníctva Slovenskej republiky Kamila Šaška,**

1. aby do troch dní predložil Národnej rade Slovenskej republiky analýzu poplatkov a doplatkov, ktorej vypracovanie zadala v marci 2024 bývalá ministerka zdravotníctva Slovenskej republiky Zuzana Dolinková;
2. aby do troch dní predložil Národnej rade Slovenskej republiky návrh riešení, ktorými chce Ministerstvo zdravotníctva Slovenskej republiky odstrániť poplatkovú bariéru, ktorá bráni pacientom v prístupe k včasnej a účinnej zdravotnej starostlivosti.

**DÔVODOVÁ SPRÁVA**

Ústava Slovenskej republiky garantuje pacientom bezplatnú zdravotnú starostlivosť hradenú z verejného zdravotného poistenia. Napriek tomu sú mnohí pacienti nútení uhrádzať poplatky za poskytnutie zdravotnej starostlivosti, dokonca za výkony, ktoré sú plne hradené z verejného zdravotného poistenia a teda ich vyberanie je protizákonné.

Už 30. marca 2024 sa bývalá ministerka zdravotníctva SR Zuzana Dolinková pre RTVS vyjadrila, že rezort pripravuje analýzu doplatkov a poplatkov v zdravotníctve.

15. apríla 2024 premiér Robert Fico počas inšpekčnej návštevy na Ministerstve zdravotníctva SR zadal exministerke zdravotníctva Zuzane Dolinkovej vypracovať túto analýzu do mesiaca.

Termín vypracovania analýzy sa následne niekoľkokrát posúval.

Po roku od verejného prísľubu exministerky zdravotníctva Zuzany Dolinkovej majú pacienti právo poznať výsledky analýzy poplatkov a doplatkov v zdravotníctve.

Pacienti zároveň majú právo poznať aj navrhované nástroje, ktorými chce vláda zabezpečiť a garantovať ústavné práva na bezplatnú zdravotnú starostlivosť hradenú z verejného zdravotného poistenia.

V ľudskej reči povedané: občania majú právo poznať, ako vláda zabezpečí, aby pacienti bez ohľadu na ich sociálny pôvod a majetkový status mali garantovaný prístup k bezplatnej, včasnej a účinnej zdravotnej starostlivosti.